Þrátt fyrir það er líklegt að kettir hafi borist til Íslands með fyrstu norrænu landnámsmönnunum . Meðal þess sem talið er styðja þá tilgátu eru rannsóknir á heimilisköttum sem leitt hafa í ljós að sami kattastofn finnst alls staðar þar sem víkingar námu land á sínum tíma , auk þess sem erfðarannsóknir hafa sýnt að víða á þessum svæðum eru stofnarnir lítt blandaðir . Meðal annars má nefna merkilega rannsókn dr. Stefáns Aðalsteinssonar og Bennett Blumenberg sem bar heitið ' Possible norse origin for two Northeastern United States cat populations' eða ' Hugsanlegur norrænn uppruni tveggja kattastofna á norðausturströnd Bandaríkjanna' . Þar er greint frá rannsóknum á erfðavísum heimiliskatta á Íslandi , Norðurlöndum , Bretlandi og norðausturströnd Ameríku . Líklegt er að kettir hafi komið til Íslands snemma á landnámstímanum . Fleira styður það að kettir hafi sennilega borist með mönnum til Íslands snemma á landnámstímanum . Þeir hafa um aldir verið mikil nytjadýr , meðal annars haldið nagdýrum frá matvælum , auk þess sem kattbelgir og kattarskinn voru verðmæt verslunarvara , samanber áðurnefnt svar Gunnars Karlssonar . Það er hins vegar ómögulegt að tilgreina nákvæmlega hvaða köttur hefur þann heiður að vera fyrsti íbúi landsins af sínu kyni þar sem fyrir því eru engar heimildir . Berglind er dósent við Menntavísindasvið Háskóla Íslands og formaður námsbrautarinnar Menntunarfræði og margbreytileiki . Rannsóknir hennar snúast um félagslegt réttlæti í menntun með áherslu á samverkandi áhrif stéttar , uppruna , kynferðis og sértækra menntunarþarfa á gæði og jafnrétti í uppeldi og menntun .